Tagja volt a 2008-as U19-es labdarúgó-Európa-bajnokságon részt vevő U19-es válogatottnak, amely a csoportjában harmadik helyen végzett és kiesett az Európa-bajnokságról, azonban kijutott a 2009-es U20-as labdarúgó-világbajnokságra. Az U20-as labdarúgó-világbajnokságon részt vevő keretnek is tagja volt, ahol a csoportkörben mind a 3 mérkőzésüket megnyerték. Az egyenes kieséses szakaszban az olasz U20-as válogatott ellen 3-1-re kaptak ki, így kiestek. A 2011-es U21-es labdarúgó-Európa-bajnokságon is részt vett, miután Luis Milla szövetségi kapitány behívta a keretbe. A Dániában megrendezett tornát megnyerték, ami a korosztályos válogatott 3. sikere volt.